Document ID: 32004L0094

KOMISJONI DIREKTIIV 2004/94/EÜ,
15. september 2004,
millega muudetakse nõukogu direktiivi 76/768/EMÜ IX lisa
(EMPs kohaldatav tekst)
EUROOPA ÜHENDUSTE NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 27. juuli 1976. aasta direktiivi 76/768/EMÜ liikmesriikides kosmeetikatoodete kohta vastuvõetud õigusaktide ühtlustamise kohta, (1) eriti selle artikli 4a lõike 1 teist lõiku,
olles konsulteerinud kosmeetikatoodete ja tarbijatele mõeldud toiduks mittekasutatavate toodete teaduskomiteega,
ning arvestades järgmist:
(1)
Tuleks sätestada direktiivi 76/768/EMÜ IX lisa sisu eesmärgiga loetleda need loomkatsete asemel kasutatavad alternatiivmeetodid, mis on ühisuuringute keskuse alternatiivmeetodite valideerimise Euroopa keskuse (ECVAM) poolt kinnitatud ja mis ei ole loetletud nõukogu 27. juuni 1967. aasta direktiivi 67/548/EMÜ (ohtlike ainete liigitamist, pakendamist ja märgistamist käsitlevate õigusnormide ühtlustamise kohta) (2) V lisas.
(2)
Kuna loomkatseid ei või täielikult asendada alternatiivmeetodiga, tuleb IX lisas mainida, kas alternatiivmeetod asendab loomkatse tervikuna või osaliselt.
(3)
Seetõttu tuleks direktiivi 76/768/EMÜ vastavalt muuta.
(4)
Praegu ei ole olemas muid ECVAM-i poolt kinnitatud alternatiivmeetodeid kui need, mis on loetletud direktiivi 67/548/EMÜ V lisas.
(5)
Käesolevas direktiivis ette nähtud abinõud on kooskõlas alalise kosmeetikatoodete komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Käesoleva direktiivi lisas esitatud tekst lisatakse direktiivi 76/768/EMÜ IX lisasse.
Artikkel 2
1. Liikmesriigid jõustavad käesoleva direktiivi järgimiseks vajalikud õigusnormid hiljemalt 21. septembriks 2004. Liikmesriigid edastavad viivitamata komisjonile nende õigusaktide tekstid ja nende aktide ning käesoleva direktiivi vahelise vastavustabeli.
2. Kui liikmesriigid võtavad vastu need õigusaktid, lisavad nad nendesse õigusaktidesse või nende õigusaktide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
3. Liikmesriigid edastavad komisjonile käesoleva direktiiviga korraldatavas valdkonnas nende vastuvõetud peamiste siseriiklike õigusaktide tekstid.
Artikkel 3
Käesolev direktiiv jõustub kolmandal päeval pärast selle avaldamist Euroopa Liidu Teatajas.
Artikkel 4
Käesolev direktiiv on adresseeritud liikmesriikidele.
Brüssel, 15. september 2004

Labels: 7
1
15